KLASA: 990-03/24-01/01

URBROJ: 2140-01-24-3

Krapina, 25. rujna 2024.

Na temelju članka 17. Statuta Krapinsko – zagorske županije („Službeni glasnik Krapinsko- zagorske županije“, broj 13/01., 5/06., 14/09., 11/13., 13/18., 5/20., 10/21. i 15/21.- pročišćeni tekst), Županijska skupština Krapinsko – zagorske županije na 19. sjednici održanoj 25. rujna 2024. godine donijela je

**ODLUKU**

 **o sklapanju Sporazuma o suradnji na razvoju**

**digitalne i potporne infrastrukture za zdravstvenu industriju**

**između Krapinsko – zagorske županije i Primorsko-goranske županije**

I.

Krapinsko – zagorska županija uspostavlja međusobnu suradnju s Primorsko – goranskom županijom u području razvoja i unapređenja digitalne i potporne infrastrukture za zdravstvenu industriju s ciljem poboljšanja kvalitete zdravstvenih usluga, povećanja dostupnosti zdravstvene skrbi te razvoja inovativnih rješenja koja će doprinijeti cjelokupnom zdravlju stanovništva.

II.

Ovlašćuje se župan Željko Kolar da, temeljem ove Odluke, potpiše Sporazum o suradnji na razvoju digitalne i potporne infrastrukture za zdravstvenu industriju između Krapinsko – zagorske županije i Primorsko – goranske županije i u tekstu koji čini sastavni dio ove Odluke.

 **PREDSJEDNIK**

 **ŽUPANIJSKE SKUPŠTINE**

Zlatko Šorša

DOSTAVITI:

1. Primorsko – goranska županija, Rijeka, Adamićeva 10,
2. „Službeni glasnik Krapinsko – zagorske županije“, za objavu,
3. Za zbirku isprava,
4. Za prilog zapisniku,
5. Pismohrana.